《风流子 西山晚眺》
明代·汤传楹

东风细雨，斜阳外、芳草未曾休。奈锦缆牙樯，香车宝马，还春旧例，谁事清游。

聊尔尔、去携金谷酒，来泛木兰舟。云脚垂青，烟梢涨渌，吟魂欲断，望眼频收。

长堤共搔首，看晚山无数，围住闲愁。度尽篮舆径里，柳岸桥头。

看三分诗料，一肩林影，两行归客，几曲春洲。人逐飞鸦争渡，月在中流。

作者简介：（1620—1644）明苏州府吴县人，字子翰，改字卿谋。诸生。工词曲。有《湘中草》。